open-index/open-wikipedia-markdown huggingface dataset:
Κύπελλο Αμερικής (ιστιοπλοΐα)

thumb|Το έπαθλο του Κυπέλλου Αμερικής.
Το Κύπελλο Αμερικής (**America’s Cup**) είναι η διασημότερη ρεγκάτα της ιστιοπλοΐας και το παλαιότερο τρόπαιο στον διεθνή αθλητισμό, καθώς χρονολογείται πριν από την αναβίωση των Θερινών Ολυμπιακών Αγώνων, με διαφορά 45 ετών.

Η αρχική του ονομασία ήταν Βασιλικό Κύπελλο (Royal Yacht Squadron cup), ενώ σήμερα έχει το όνομα του πρώτου σκάφους που κέρδισε τη ρεγκάτα, του "Αμέρικα".

Το Κύπελλο κέρδιζε ανελλιπώς η Ιστιοπλοΐκή Λέσχη της Νέας Υόρκης (New York Yachting Club) από το 1852 ή 1857 μέχρι το 1983 οπότε η ομάδα της "Αυστραλίας 2" (Australia II) κέρδισε το Κύπελλο, δίνοντας τέλος στο μεγαλύτερο σερί απανωτών νικών στα διεθνή αθλητικά χρονικά. Στο Κύπελλο που διεξήχθη στις 14 Φεβρουαρίου του 2010 κέρδισε η Αμερικανική Ιστιοπλοϊκή Λέσχη Γκόλντεν Γκέιτ, επικρατώντας με 2-0 της ελβετικής Société Nautique de Genève. Το 2013 το κύπελλο διεξήχθη στο Σαν Φρανσίσκο και κέρδισε η αμερικανική ομάδα Oracle Team. Το 2017 στις Βερμούδες νικήτρια αναδείχθηκε η ομάδα της Νέας Ζηλανδίας, *Aotearoa*.

## Πολυνίκες ανά χώρα

## Νικητές στο Κύπελλο Αμερικής

## Εξωτερικοί σύνδεσμοι

* Επίσημη ιστοσελίδα

Κατηγορία:Ιστιοπλοΐα
Αγνή Όζμαν

Η **Αγνή Όζμαν** (*Agnes Ozman*, 1870 - 1937) ήταν Αμερικανίδα πεντηκοστιανή. 

Γεννήθηκε στο Άλμπανι του Ουισκόνσιν και υπήρξε μαθήτρια στο Βιβλικό Κολλέγιο της Βαιθήλ του Κάρολου Πάρχαμ στο Τοπέκα του Κάνσας. Όταν ήταν σε νεαρή ηλικία, η οικογένειά της μετακόμισε στη Νεμπράσκα, ενώ ως έφηβη μαθήτευσε σε διάφορες θρησκευτικές σχολές πριν γνωρίσει τον Πάρχαμ. 

Κατά την παράδοση του Πεντηκοστιανισμού, στις 1 Ιανουαρίου 1901 μέσα από αυτήν εγκαινιάστηκε η "Όψιμη Βροχή" του Αγίου Πνεύματος, όταν άρχισε να γλωσσολαλεί, γεγονός που θεωρείται ορόσημο στην ιστορία του σύγχρονου Πεντηκοστιανισμού στην Αμερική. Σύμφωνα με μαρτυρία του Πάρχαμ, η Όζμαν, κατά τη διάρκεια προσευχής, «ξεκίνησε να μιλά κινέζικα, ενώ δεν ήταν σε θέση να μιλήσει αγγλικά για τρεις ημέρες». Ένας άλλος αυτόπτης μάρτυρας και μαθητής του Πάρχαμ, αμφισβήτησε το γεγονός, υποστηρίζοντας πως επρόκειτο για ακατάληπτη ομιλία. Η Αγνή Όζμαν αποκήρυξε την εμπειρία της αρκετά χρόνια αργότερα. Εργάστηκε ως ιεραπόστολος στην Όμαχα της Νεμπράσκας. Παντρεύτηκε τον ευαγγελικό Φιλίμον Λαμπέρζ το 1911 και συνδέθηκε με τις Συνάξεις του Θεού το 1917.

Πέθανε από καρδιακό πρόβλημα το 1937.

## Δείτε επίσης
* Γλωσσολαλιά
* Πεντηκοστιανισμός

## Παραπομπές


## Πηγές
* Balmer, Randall Herbert. *Encyclopedia of Evangelicalism*, Baylor University Press, 2004

Κατηγορία:Θρησκευτικά πρόσωπα και προσωπικότητες
Κατηγορία:Πεντηκοστιανισμός
Κατηγορία:Αμερικανοί
Εφραίμ ο Σύρος

Ο **Εφραίμ ο Σύρος** (, *Mār Aprêm Sûryāyâ*, , περ. 305 - 9 Ιουνίου 373), ο αποκαλούμενος και «Όσιος», ήταν διάκονος και ένας από τους πρώτους εκκλησιαστικούς συγγραφείς. Θεωρείται ο σημαντικότερος Σύρος θεολόγος και ο πιο έγκυρος εκπρόσωπος του συριακού χριστιανισμού 4ου αι. μ.Χ. Ο Θεοδώρητος Κύρου τον αναφέρει ως τον εισηγητή του έμμετρου εκκλησιαστικού άσματος στη Συρία. Αναγνωρίζεται ως άγιος από την Ασσυριακή Εκκλησία της Ανατολής (Νεστοριανή), την Καθολική Εκκλησία και από διάφορες Προτεσταντικές Εκκλησίες. Η μνήμη του εορτάζεται από την Ορθόδοξη Εκκλησία στις 28 Ιανουαρίου μαζί με αυτή του Ισαάκ του Σύρου.

## Βίος
Γεννήθηκε στη Νίσιβη της Μεσοποταμίας (σημερινό Νουσάιμπιν, στην Τουρκία) από όπου και έλαβε το όνομα «Σύρος». Προερχόταν από φτωχή οικογένεια και σε νεαρή ηλικία αναγκάστηκε να δουλέψει ως εργάτης. Αργότερα έγινε μοναχός και κατάφερε να αποκτήσει καλή μόρφωση. Χειροτονήθηκε διάκονος από τον επίσκοπο Νισίβεως Ιάκωβο και τοποθετήθηκε στη θέση του υπεύθυνου της τοπικής θεολογικής σχολής. Κατά τη διάρκεια της πολιορκίας της Νίσιβης από τα περσικά στρατεύματα, συμμετείχε στην άμυνα της πόλης και μετά την παράδοσή της κατέφυγε μαζί με άλλους πρόσφυγες στην Έδεσσα της Μεσοποταμίας (σημερινή Σανλιούρφα, στην Τουρκία). Εκεί εγκαταστάθηκε σε μοναστήρι έξω από την πόλη και παράλληλα ίδρυσε νέα θεολογική σχολή. Λίγα χρόνια πριν το θάνατό του φέρεται να ήρθε σε επαφή με τον Μέγα Βασίλειο αλλά και με ασκητές της Αιγύπτου. Απεβίωσε το 373 μ.Χ.

## Έργο
Ο Εφραίμ ο Σύρος άφησε πίσω του σημαντικό έργο, από το οποίο όμως διασώθηκε μόνο μικρό μέρος. Χριστιανός θεολόγος, ποιητής και υμνιστής, συνέθεσε πολλά θεολογικά και πολεμικά έργα, τα οποία μέσα στο πλαίσιο της ευρείας χριστιανικής παράδοσης, έχουν ασκήσει σημαντική επίδραση στις ανατολικές και στις δυτικές Εκκλησίες. Θεωρείται σπουδαίος μελετητής της Αγίας Γραφής και πολέμιος των αιρέσεων της εποχής του. Τόσο οι πραγματείες του όσο και οι ομιλίες του είναι γραμμένες με έμμετρο τρόπο, κάτι το οποίο διευκόλυνε τη μη συστημική δογματική διατύπωση στα έργα του, τα οποία μεταφράστηκαν από τα συριακά στα ελληνικά, στα αρμένικα και έπειτα στη λατινική, στη γεωργιανή αλλά και στη σλαβονική γλώσσα.

Ο Μέγας Βασίλειος τον περιέγραψε ως «» από αυτούς που ζούσαν εκείνη την εποχή. Ο Ιωάννης ο Χρυσόστομος τον περιέγραψε ως εξής: «».

## Παραπομπές


## Εξωτερικοί σύνδεσμοι

* 
* Stephan, Kamel,  Το μυστήριο της σωτηρίας: σπουδή στα φερόμενα ως έργα του οσίου Εφραίμ του Σύρου, Διδακτορική διατριβή, Αριστοτέλειο Πανεπιστήμιο Θεσσαλονίκης, Σχολή Θεολογική, Τμήμα Θεολογίας,2005

Κατηγορία:Εκκλησιαστικοί Πατέρες
Κατηγορία:Εκκλησιαστικοί συγγραφείς
Κατηγορία:Σύροι κληρικοί
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Σύροι θεολόγοι
Σημαία του Τσαντ

right|thumb|188px| Λόγος σημαίας: 2:3
Η **[[σημαία]] του [[Τσαντ]]** είναι τρίχρωμη με κάθετες λωρίδες των εξής χρωμάτων (από αριστερά προς τα δεξιά): μπλε, κίτρινου και κόκκινου. Η σημαία αυτή συνδυάζει τα χρώματα της γαλλικής σημαίας με τα παναφρικανικά χρώματα.

## Παρόμοιες σημαίες
Η σημαία του Τσαντ έχει τα ίδια χρώματα με αυτή της Ρουμανίας. Ωστόσο, ειδικοί υποστηρίζουν ότι το μπλε χρώμα στη σημαία του Τσαντ είναι πιο σκούρο από τη σημαία της Ρουμανίας. Είναι επίσης παρόμοια και με τη σημαία της Μολδαβίας και της Ανδόρρας, αυτές όμως έχουν τα εθνόσημά τους στο κέντρο.

Image:Flag of Romania.svg|Σημαία της Ρουμανίας(για σύγκριση)
Image:Flag of Moldova.svg|Σημαία της Μολδαβίας(πίσω όψη για σύγκριση)
Image:Flag of Andorra.svg|Σημαία της Ανδόρρας(για σύγκριση)


## Εξωτερικοί σύνδεσμοι
* Σημαίες του Κόσμου:Τσαντ

Τσαντ
Κατηγορία:Εθνικά σύμβολα του Τσαντ
Λέανδρος Παλαμάς

Ο **Λέανδρος Παλαμάς** (1891 - 1958) ήταν στέλεχος της Τράπεζας της Ελλάδος, ποιητής και κριτικός.
## Βιογραφία

Γεννήθηκε στην Αθήνα και ήταν γιος του ποιητή Κωστή Παλαμά και της Μαρίας Βάλβη. Από την πλευρά του πατέρα του καταγόταν από παλαιά οικογένεια του Μεσολογγίου με σημαντική παράδοση στα γράμματα ενώ από την πλευρά της μητέρας του καταγόταν από την επίσης μεσολογγίτικη οικογένεια Βάλβη, η οποία είχε αναδείξει δύο πρωθυπουργούς. Σπούδασε οικονομικές και εμπορικές επιστήμες στο Λονδίνο και στην Ελβετία και επιστρέφοντας στην Ελλάδα διορίστηκε αρχικά στην Εθνική Τράπεζα και λίγο αργότερα μετατάχθηκε στη Τράπεζα της Ελλάδος ως ανώτερος υπάλληλος οικονομικών μελετών όπου και παρέμεινε μέχρι τη συνταξιοδότησή του.

Σε νεαρή ηλικία ασχολήθηκε με την ποίηση εκδίδοντας την πρώτη του συλλογή με *Τα πρώτα τραγούδια* το 1907. Εκτός από την ποίηση καταπιάστηκε και με την συγγραφή βιβλίων μεταξύ των οποίων *Τα τραγούδια του Λοριάνου* (1912), *Η Φοινικιά* (1912), *Ο ποιητής Ι. Ν. Γρυπάρης* (Δοκίμιο 1920) και *Ίων Δραγούμης* (Κριτικό δοκίμιο, 1921). Επίσης συνεργαζόμενος με πολλά περιοδικά μετέφρασε στην ελληνική ξένα ποιήματα και θεατρικά έργα, συνέγραψε πολλές οικονομικές μελέτες, ενώ μετά το θάνατο του πατέρα του επιμελήθηκε την έκδοση των κυριοτέρων ποιητικών έργων αυτού.

Απεβίωσε στις 22 Αυγούστου 1958  στα 67 του χρόνια.

## Κριτική

Ο Κωνσταντίνος Τσάτσος περιγράφει τον Λέανδρο ως εγωιστή και τον κατακρίνει για το λιγοστό ενδιαφέρον προς τον πατέρα του την ημέρα του θανάτου του αναφέροντας χαρακτηριστικά: *«Ο Λέανδρος, ένας ασυνεννόητος εγωιστής, ένας από τους αντιπαθέστερους ιδιότροπους που μπορεί να φανταστεί κανείς ήρθε να δει τον πατέρα του στις τρεις το απόγευμα, δώδεκα ώρες αφού έκλεισε τα μάτια του»*. Η στάση του στην κηδεία του πατέρα του εξόργισε αρκετούς από τους φίλους του Κωστή Παλαμά, αφού δεν επέτρεψε να πραγματοποιηθεί καμία εθνική εκδήλωση, επειδή οι Ιταλοί δεν θα του έδιναν διαβατήριο για να φύγει. Ο Μενέλαος Λουντέμης στο βιβλίο του *Ο Εξάγγελος* λέει γι' αυτόν - μετά την συνάντησή τους την ημέρα θανάτου του ποιητή και για την απαγόρευσή του να κάνουν τον πατέρα του "ύποπτο φλάμπουρο" - "Ήταν μέτριος σ' όλα. Στην ποίηση, στη ζωγραφική, στη λογιστική. Σήμερα αποδειχνότανε μέτριος και στα αισθήματα".

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.357.
## Παραπομπές



Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Έλληνες οικονομολόγοι
Κατηγορία:Έλληνες κριτικοί της λογοτεχνίας
Λεανδρος
Κατηγορία:Οικογένεια Βάλβη
Εθνόσημο της Μαυριτανίας

thumb|Το εθνόσημο της Μαυριτανίας.
Το **Εθνόσημο της [[Μαυριτανία|Μαυριτανίας]]** () βασίζεται στη Σημαία της Μαυριτανίας και υιοθετήθηκε την 1η Απριλίου του 1959. Το πράσινο, χρώμα που συμβολίζει το Ισλάμ, όπως και το χρυσό, θεωρούνται παναφρικανικά χρώματα. Το χρυσό συμβολίζει και τις αμμώδεις ερήμους της Σαχάρας. Η ημισέληνος και το αστέρι είναι ισλαμικά σύμβολα. Στις άκρες διαβάζουμε "Ισλαμική Δημοκρατία της Μαυριτανίας" στα αραβικά και στα γαλλικά.

## Εξωτερικοί σύνδεσμοι
* 
* Σημαίες του Κόσμου- Μαυριτανία.

Μαυριτανια
Κατηγορία:Εθνικά σύμβολα της Μαυριτανίας
Εθνόσημο του Τσαντ

thumb|Το εθνόσημο του Τσαντ.
To **[[εθνόσημο]] του [[Τσαντ]]** καθιερώθηκε στις 11 Αυγούστου του 1970. Στο κέντρο έχει έναν θυρεό με γαλάζιες κυματιστές γραμμές (σύμβολο της Λίμνης Τσαντ), με έναν ανατέλλοντα ήλιο πάνω από αυτόν (αντιπροσωπεύει το νέο ξεκίνημα). Το θυρεό βαστούν μία κατσίκα που συμβολίζει το βορειότερο τμήμα της χώρας και ένα λιοντάρι για το νότιο τμήμα. Κάτω από το θυρεό είναι ένα μετάλλιο (το Μετάλλιο του Εθνικού Τάγματος της χώρας) και μια περγαμηνή, με το εθνικό ρητό στα γαλλικά.

## Εξωτερικοί σύνδεσμοι
* Σημαίες του Κόσμου:Τσαντ

Κατηγορία:Εθνικά σύμβολα του Τσαντ
Τσαντ
Σαουκάτ Αζίζ

Ο **Σαουκάτ Αζίζ** (Shaukat Aziz (Ουρντού: شوکت عزیز‎) , 6 Μαρτίου 1949-) είναι Πακιστανός οικονομολόγος, τραπεζίτης και πολιτικός, πρωθυπουργός από το 2004 μέχρι τη λήξη της θητείας του, στις 15 Νοεμβρίου του 2007.

## Πρώιμη σταδιοδρομία
Γεννήθηκε στο Καράτσι στις 6 Μαρτίου 1949. Το 1969 έγινε στέλεχος της Citibank, υπηρετώντας σε πολλές χώρες, ανάμεσά τους στην Ελλάδα και στις ΗΠΑ. Το 1992 διορίστηκε εκτελεστικός αντιπρόεδρος της Citibank.

## Υπουργός
Το 1999 έγινε υπουργός Οικονομικών της χώρας του και το 2001 ανακηρύχθηκε «Υπουργός Οικονομικών της χρονιάς» από το περιοδικό Euromoney και Banker's. Η περίοδος της θητείας του ως υπουργού Οικονομικών συνδέθηκε με οικονομική ανάπτυξη στη χώρα του.  Στη συνέχεια επιλέχθηκε από το δικτάτορα Μουσάραφ για τη θέση του Πρωθυπουργού, όταν παραιτήθηκε ο Ζαφαρουλάχ Τζαμαλί στις 6 Ιουνίου 2004.

## Απόπειρα δολοφονίας
thumb|right|300px|Ο Σαουκάτ Αζίζ με τον Πρόεδρο Μπους στο Λευκό Οίκο
Στις 29 Ιουλίου 2004, ο Αζίζ επέζησε απόπειρας δολοφονίας στην πακιστανική πόλη Fateh Jang, ενώ 9 άνθρωποι, ανάμεσά τους και ο οδηγός του, σκοτώθηκαν από την έκρηξη παγιδευμένου αυτοκινήτου. Για την επίθεση, στην οποία επίσης τραυματίστηκαν πάνω από 50 άνθρωποι, ανέλαβε την ευθύνη η τρομοκρατική οργάνωση «Αλ Κάιντα».

## Πρωθυπουργία
Με ψήφους 191 υπέρ έναντι 151 κατά, εξελέγη πρωθυπουργός από τη Βουλή στις 27 Αυγούστου 2004 και ανέλαβε καθήκοντα μία ημέρα μετά. Διατήρησε και το αξίωμα του υπουργού Οικονομικών.

Αποχώρησε από την πρωθυπουργία το Νοέμβριο του 2007 και τον διαδέχθηκε προσωρινά ο Μουχάμαντ Μιαν Σούμρο, ο οποίος ανέλαβε στις 16 Νοεμβρίου 2007.

## Παραπομπές


Αζιζ
Καταβόθρες Αργοστολίου

Οι καταβόθρες του Αργοστολίου έχουν θεωρηθεί ένα ακόμη «μυστήριο» από τα πολλά της Κεφαλονιάς. Στην άκρη της Χερσονήσου του Αργοστολίου η θάλασσα εισχωρεί στη στεριά και ρέει σε καταβόθρες. Το φαινόμενο προβλημάτιζε επί μακρόν τους επιστήμονες. Το 1963 οι γεωλόγοι Βίκτορ Μάουριν (Viktor Maurin) και Γιόζεφ Τσέτλ (Josef Zötl) από το Πολυτεχνείο του Γκρατς, έριξαν 160 κιλά βαφής σε μία από τις καταβόθρες. Δύο εβδομάδες αργότερα ίχνη χρώματος βρέθηκαν σε πηγές στην άλλη πλευρά του νησιού, 14 χλμ. μακριά, όπως επίσης και στο λιμνοσπήλαιο Μελισσάνη.

Ωστόσο το φαινόμενο δεν είναι μοναδικό στην ευρύτερη γεωγραφική περιοχή. Σύμφωνα με τον καθηγητή γεωτεκτονικής στο Πανεπιστήμιο του Παρισιού Νίκο Λυμπέρη, η περίπτωση της Κεφαλονιάς μπορεί να παραβληθεί με τα λεγόμενα καρστικά γεωλογικά φαινόμενα που σχετίζονται με τη διάβρωση των ασβεστολιθικών πετρωμάτων και πήραν το όνομά τους από το οροπέδιο Καρστ της βορειοδυτικής Γιουγκοσλαβίας. Τα νερά της βροχής που περιέχουν διοξείδιο του άνθρακα – το έχουν προσλάβει από τον αέρα κατά την πτώση τους – διαλύουν το ανθρακικό ασβέστιο (CaC03) από το οποίο αποτελούνται οι ασβεστόλιθοι. Με αυτό τον τρόπο, σιγά σιγά, οι ρωγμές και τα ανοίγματα που υπάρχουν στους συμπαγείς ασβεστόλιθους διευρύνονται, με αποτέλεσμα να σχηματίζονται υπόγειοι αγωγοί, σήραγγες, σπήλαια και, γενικότερα, χάσματα κάθε είδους. Εάν αυτή η διάβρωση πάρει μεγάλες διαστάσεις, τότε προκαλούνται καθιζήσεις, που στο έδαφος αντιστοιχούν σε επίπεδες επιφάνειες οι οποίες συχνά καλλιεργούνται και είναι γνωστές ως *πόλγες* και *δολίνες*, με διάμετρο χιλιάδες ή μερικές εκατοντάδες μέτρα αντίστοιχα. Οι γεωλογικοί όροι καρστ, πόλγη και δολίνη προέρχονται από αντίστοιχες σερβικές λέξεις της περιοχής του Καρστ. Οι καταβόθρες δεν είναι τίποτε άλλο από καρστικά χάσματα μέσω των οποίων αποχετεύονται τα νερά των ποταμών που διαρρέουν τις πόλγες. Το περίεργο είναι ότι οι καταβόθρες του Αργοστολίου είναι ένα σύστημα σχισμών που βρίσκονται σε χαμηλότερο επίπεδο από την επιφάνεια της θάλασσας και δέχονται συνεχώς τα νερά της με ορμή, ένα είδος παράλιου βαράθρου με συνεχή εισροή θαλασσινού νερού. Πολλοί επιστήμονες υποστηρίζουν ότι τα γλυκά νερά κατεβαίνουν υπογείως από τον Αίνο, υπολογίζεται ότι 1.000 κυβικά το 24ωρο, χάνονται στα βάθη της γης. 

Εκτός από το επιστημονικό τους ενδιαφέρον, οι καταβόθρες Αργοστολίου αποτελούν ένα από τα δημοφιλή αξιοθέατα της περιοχής για τους επισκέπτες του νησιού. 

## Παραπομπές


## Πηγές
**National Geographic Ελλάδα, άρθρο "Ευχήν Οδυσσεί (Μέρος Β΄)", (Απρίλιος 2002), σελ. 174-175*
*Έθνος της Κυριακής (2003) "Πατριδογνωσία: Ιονίου νησιά: 8", τχ.50, σ. 1802. 

Κατηγορία:Αργοστόλι
Κατηγορία:Κεφαλονιά
Νηκτόν

Με τον όρο **νηκτόν** (αγγλ.: *nekton*) χαρακτηρίζεται το σύνολο των έμβιων οργανισμών, δηλ. στη πραγματικότητα το σύνολο των ζώων που ζουν και κολυμπούν ελεύθερα μέχρι και στη πελαγίσια ζώνη των ωκεανών και των θαλασσών. Το νηκτόν σε αντιδιαστολή με το πλαγκτόν περιλαμβάνει όλα τα είδη των ψαριών και υδρόβιων ζώων που δεν παρασύρονται στον υδάτινο χώρο, αλλά κινούνται αυτοδύναμα.

* Το νηκτόν που αποτελεί υποσύνολο του πελάγους, εξετάζει και παρακολουθεί η Ωκεανογραφία και η Υδροβιολογία.

## Δείτε επίσης
*Ιχθυολογία
*Θαλάσσια διαστρωμάτωση
*Βένθος

Κατηγορία:Πλαγκτολογία
Κατηγορία:Ωκεανογραφία
Κατηγορία:Οικολογία
Κατηγορία:Ζωολογία
Ανδρέας Α. Μιαούλης

Ο **Ανδρέας Α. Μιαούλης** ήταν γιος του Αντωνίου Μιαούλη και εγγονός του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.
## Βιογραφία
Ο Ανδρέας Μιαούλης γεννήθηκε στην Ύδρα το 1830. Εισήλθε στη Σχολή του Ναυτικού και το 1854 ήταν ανθυποπλοίαρχος. Ασχολήθηκε πρωτοποριακά με την Υδρογραφία που δύσκολα εναρμονίζονταν με τις τότε αντιλήψεις του Πολεμικού Ναυτικού (το θεωρούσαν άσχετο αντικείμενο) γι΄ αυτό και τον αποκαλούσαν σκωπτικά "δάσκαλο". Έτσι απασχολούμενος τακτικά με βυθομετρήσεις, μετρήσεις θερμοκρασίας θάλασσας κ.α. υπέστη συνεχείς διωγμούς μέχρι που τέθηκε σε κατάσταση διαθεσιμότητας "για εγκατάλειψη θέσεως" (1854), στη συνέχεια τοποθετήθηκε με τους επίτακτους και δύο χρόνια μετά τον αποστράτευσαν (1856). Δέκα χρόνια μετά όταν πλέον έγινε αντιληπτή η αναγκαιότητα της υδρογραφίας ανακλήθηκε στην ενέργεια (1866) όπου και πρόσφερε πολλούς καρπούς των γνώσεών του τις οποίες και πλούτιζε παρακολουθώντας ως κυβερνήτης της "Μεθώνης" τις υδρογραφικές έρευνες που έκανε ο Άγγλος υδρογράφος Αρθούρος Μένσελ στη Χαλκίδα επί του θαλάσσιου ρεύματος.

Ο Ανδρέας Α. Μιαούλης ήταν ο πρώτος Έλληνας υδρογράφος ο οποίος και ανακάλυψε τον φερώνυμο ύφαλο στο Ιόνιο πέλαγος. Συνέγραψε μονογραφίες περί της παλίρροιας του Ευρίπου καθώς και για εκείνη που θα δημιουργούταν με την διάνοιξη του Ισθμού της Κορίνθου.

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.13ος, σελ.546.

Κατηγορία:Οικογένεια Μιαούλη
Μιαόυλης Ανδρεας
Μιαούλης
Κατηγορία:Αρβανίτες
Μιδράς

Ο όρος **Μιδράς** (εβραϊκά: מְִדָרשׁ, *midrash*) αναφέρεται σε είδος ραββινικής γραμματείας που περιέχει βιβλική ερμηνεία και κήρυγμα, συνήθως σε συγκεκριμένο βιβλίο της εβραϊκής βίβλου. Ως λέξη προέρχεται από τη ρίζα drsh (דרש), η οποία στη Βίβλο έχει την έννοια της έρευνας-αναζήτησης. Η λέξη αυτή καθεαυτή απαντά δύο φορές στη Bίβλο, και αποδίδεται ως «*βίβλος*» και «*γραφή*» στη Μετάφραση των Εβδομήκοντα.

Έτσι **μιδρασείμ** ονομάζονται τα βιβλία εκείνα που περιέχουν τη Μιδράς, τα οποία φέρονται να έγραψαν στη μεταβιβλική εβραϊκή γλώσσα οι Σοφερείμ (Γραμματείς).

## Παραπομπές


## Πηγές
* 

Κατηγορία:Εβραϊκή γλώσσα
Κατηγορία:Εβραϊκά κείμενα
Κατηγορία:Εβραιόγλωσση λογοτεχνία
Αίκλος

Στην ελληνική μυθολογία ο **Αίκλος** ήταν ήρωας της Ιωνίας, γιος του Ξούθου και αδελφός του Κόθου.

Οι Ίωνες έλαβαν κάποτε ένα χρησμό που έλεγε ότι θα κατακτούσαν την Εύβοια αν κατόρθωναν να αγοράσουν έστω και ένα μικρό «κομμάτι ευβοϊκής γης». Τότε ο Αίκλος και ο αδελφός του Κόθος ταξίδεψαν στην Εύβοια, όπου παρουσιάσθηκαν σαν μικροπωλητές. Με τον τρόπο αυτό κατάφεραν να αγοράσουν από κάτι μικρά παιδιά λίγο χώμα και πέτρες της Εύβοιας, δίνοντάς τους σε αντάλλαγμα παιδικά παιχνίδια. Μετά από αυτό, οι Ίωνες έκαναν επιδρομή και κατέλαβαν την Εύβοια, που μέχρι τότε την κατείχαν οι Αιολείς.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 71

Αικλος
Αγαμεμνόνεια φρέατα

Παροιμιώδης φράση στην αρχαία Ελλάδα, που βασίζεται στην ελληνική μυθολογία. Συγκεκριμένα, κατά τον σχετικό μύθο, ο αρχιστράτηγος των Αχαιών στην εκστρατεία κατά της Τροίας, ο Αγαμέμνων, περιμένοντας στην Αυλίδα τον ευνοϊκό άνεμο που θα επέτρεπε στον στρατό να αναχωρήσει για την Τροία, αντιμετώπιζε για την αργοπορία αυτή τη δυσαρέσκεια του στρατεύματος. Για να στρέψει λοιπόν κάπου την προσοχή των στρατιωτών και να τους κρατήσει απασχολημένους, τους έβαλε να σκάψουν πολλά πηγάδια (φρέατα) ολόγυρα στο στρατόπεδο με τη δικαιολογία ότι ήθελε άφθονο νερό.

Το τέχνασμα του Αγαμέμνονα πέτυχε μερικώς τον σκοπό του, αλλά είχε και ένα παράπλευρο όφελος: όταν τελικά έφυγε ο στρατός, οι κάτοικοι της περιοχής είχαν άφθονο νερό χάρη στα πηγάδια εκείνα. Από τότε έμεινε η φράση **«αγαμεμνόνεια φρέατα»** να σημαίνει κάθε μεγάλο κοινωφελές έργο.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Τρωικός Πόλεμος
Κατηγορία:Εκφράσεις
Φρεατα
Βένθος

Με τον όρο **βένθος** (αγγλ.: *benthos*, από την αρχαία ελληνική λέξη *βένθος* που σήμαινε το βάθος) χαρακτηρίζεται το σύνολο των έμβιων οργανισμών, που ζουν και αναπτύσσονται στο βυθό των ωκεανών και των θαλασσών ή και των λιμνών και κατά τελευταίο ακόμη προσδιορισμό από το σημείο που παρατηρείται παλίρροια μέχρι τις πλέον βαθιές υποθαλάσσιες τάφρους. Οι οργανισμοί του *Βένθους* διακρίνονται στις εξής επιμέρους σύγχρονες* κατηγορίες, ανάλογα του βυθομετρικού βιότοπου αυτών:
:Παράλιοι: Στη κατηγορία αυτή υπάγονται οι βενθικοί οργανισμοί των οποίων ο βιότοπος είναι μέχρι 40 μέτρα βάθος.
:Υποπαράλιοι: Ονομάζονται οι βενθικοί οργανισμοί των οποίων ο βιότοπος είναι από 41 μ. μέχρι 200 μ. βάθος.
:Βαθύαλοι: Είναι εκείνοι οι βενθικοί οργανισμοί των οποίων ο βιότοπος είναι από 201 μ. μέχρι 400 μ. βάθος.
:Αβυσσαίοι: Καλούνται οι βενθικοί οργανισμοί των οποίων ο βιότοπος είναι από 401 μ. μέχρι 6.000 μ. και τέλος
:Πλουτώνιοι: Ονομάζονται οι βενθικοί οργανισμοί των οποίων ο βιότοπος βρίσκεται σε μεγαλύτερο από 6.000 μ βάθος.

* Το **Βένθος** εξετάζει και παρακολουθεί η Ωκεανογραφία και η Υδροβιολογία.

(*) Μέχρι τη δεκαετία του 1960 ο υδροβιότοπος των θαλασσών διακρίνονταν μόνο στην επιφανειακή ή πελαγική ζώνη και στην αβυσσαία ζώνη.

## Δείτε επίσης
*Ιχθυολογία
*Θαλάσσια διαστρωμάτωση
* Πλαγκτόν
* Νηκτόν

Κατηγορία:Βιολογικοί όροι
Κατηγορία:Ωκεανογραφία
Κατηγορία:Θάλασσες
Κατηγορία:Αλιεία
Εμμανουήλ Α. Μιαούλης

Ο **Εμμανουήλ Α. Μιαούλης** ήταν γιος του Αντωνίου Μιαούλη και εγγονός του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.
## Βιογραφία
Ο Εμμανουήλ Α. Μιαούλης γεννήθηκε στην Ύδρα. Υπήρξε διαπρεπής αξιωματικός του Βασιλικού Ναυτικού και ήταν ο πρώτος που δίδαξε θεωρητική ναυτιλία το 1853 στην αρτισύστατη τότε Ναυτική Σχολή επί της κορβέτας "Λουδοβίκος". Όταν ανέλαβε κυβερνήτης της μικρής ατμοημιολίας "Πανόπης" και κατά τη διάρκεια του πλού προς Ελλάδα, προσάραξε στο Βισκαϊκό Κόλπο, κοντά στο Φερόλ στα ΒΔ. παράλια της Ισπανίας (14 Δεκεμβρίου 1856), έσωσε το πλήρωμά του χάρις στον ακριβή υπολογισμό της παλίρροιας, πλην όμως το νεότευκτο  πλοίο καταστράφηκε. Για το ναυτικό ατύχημα εκείνο, ο Εμμανουήλ Α. Μιαούλης αθωώθηκε από το τότε πολεμικό σύμβούλιο. Το 1857 ήταν αυτός που παρέλαβε από την Αγγλία την ατμοημιολία Αφρόεσσα.

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.13ος, σελ.546.

Κατηγορία:Έλληνες αξιωματικοί του Πολεμικού Ναυτικού
Εμμανουηλ Α
Κατηγορία:Αρβανίτες
Αλεγήνορας

Στην ελληνική μυθολογία ο **Αλεγήνορας (Αλεγήνωρ)** ήταν γιος του Ιτώνου και εγγονός ή αδελφός του Βοιωτού. Ο γιος του Αλεγήνορα, ο Πρόμαχος, έλαβε μέρος στον Τρωικό Πόλεμο υπό τις διαταγές του Πηνέλεω και σκοτώθηκε εκεί.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 87

Αλεγηνορας
Αλεγηνορας
Ανταγόρας

Στην ελληνική μυθολογία ο **Ανταγόρας** ήταν ένας απλός βοσκός από την Κω, που πάλεψε με τον Ηρακλή, όπως έκαναν στη συνέχεια και πολλοί νέοι της Κω. Τόσο πολύ λέγεται ότι καταπονήθηκε ο ήρωας και ημίθεος Ηρακλής, ώστε δραπέτευσε από το νησί *«εσθήτι γυναικεία κατακρύψας εαυτόν»* (Πλουτ. *Κεφ. Ελλ.* 58). Ο μύθος αιτιολογεί τα γυναικεία ρούχα που φόρεσε ο Ηρακλής στην Αντιμάχεια της Κω.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 154

Κατηγορία:Πρόσωπα της ελληνικής μυθολογίας
Κατηγορία:Ηρακλής
Κατηγορία:Αρχαίοι Κώοι
Κατηγορία:Βοσκοί στη μυθοπλασία
Αλκιδάμεια

Στην ελληνική μυθολογία η **Αλκιδάμεια** ήταν μία αγαπημένη του θεού Ερμή με τον οποίο απέκτησε ένα γιο, τον Βούνο. Στον Βούνο άφησε ως παρακαταθήκη ο Αιήτης την Εφυραία γη, όταν ανεχώρησε για την Κολχίδα.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 100

Αλκιδαμεια
Μασενγκό Ιλουνγκά

Ο **Μασενγκό Ιλουνγκά** είναι πρώην ποδοσφαιριστής ο οποίος αγωνιζόταν ως μέσος για λογαριασμό συλλόγων από το Ζαΐρ, την Ελλάδα και την Κύπρο.

## Συλλογική Καριέρα
Ο Ιλουνγκά ξεκίνησε την ενασχόληση με το ποδόσφαιρο αγωνιζόμενος με τα χρώματα της ΤΠ Μαζεμπέ.

Ο Ιλουνγκά μετακόμισε στην Ελλάδα τον Ιούλιο του 1982, μεταγραφόμενος στον σύλλογο της Α΄ Εθνικής, Εθνικό Πειραιώς. Πραγματοποίησε συνολικά 151 συμμετοχές στο πρωτάθλημα στην διάρκεια των συνολικά έξι σεζόν παρουσίας του με την ομάδα.

Το καλοκαίρι του 1988 αποχώρησε από τον Εθνικό Πειραιώς και μετακόμισε στην Κύπρο, παίρνοντας μεταγραφή στην Ένωσις Νέων Παραλιμνίου.

## Διεθνής Καριέρα
Ο Ιλουνγκά πραγματοποίησε αριθμό συμμετοχών με τα χρώματα της Εθνικής Ζαΐρ, συμπεριλαμβανομένων έξι προκριματικών αναμετρήσεων ενόψει του Παγκοσμίου Κυπέλλου του 1982. Ήταν μέλος της ομάδας του Ζαΐρ η οποία έλαβε μέρος στο Κύπελλο Εθνών Αφρικής του 1976, ενώ αγωνίστηκε σε συνολικά δύο αναμετρήσεις της διοργάνωσης.

## Παραπομπές


## Εξωτερικός Σύνδεσμος
*

Κατηγορία:Ποδοσφαιριστές από τη Λαϊκή Δημοκρατία του Κονγκό
Κατηγορία:Ποδοσφαιριστές Εθνικού Πειραιώς
ι
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές ΤΠ Μαζεμπέ
Κατηγορία:Ποδοσφαιριστές Εθνικής Λαϊκής Δημοκρατίας του Κονγκό
Ρομπέρτο Καλκαντέρα

Ο **Ρομπέρτο Καλκαντέρα**, (η σωστή προφορά είναι **Καλκαδέρα**), είναι παλαίμαχος Ουρουγουανός ποδοσφαιριστής, ο οποίος αγωνιζόταν ως επιθετικός.

Αγωνίστηκε στην Ελλάδα με τον Εθνικό Πειραιώς ερχόμενος από μια από τις μεγαλύτερες ομάδες της Ν. Αμερικής, την Νασιονάλ Μοντεβιδέο, τα διαστήματα 1974 έως 1978 με εξαίρεση την περίοδο 1975–76 που τραυματίστηκε και 1979 έως 1980. Είναι ο ξένος που έχει σημειώσει τα περισσότερα γκολ με τη φανέλα του Εθνικού στην Α' Εθνική (27 γκολ).

Το 1975 αναδείχτηκε πρώτος σκόρερ με 20 γκολ στο Ελληνικό Πρωτάθλημα, και είναι ο πρώτος ξένος που κέρδισε αυτό τον τίτλο. Το 1976 ένας σοβαρός τραυματισμός στάθηκε εμπόδιο στο να δημιουργήσει μια πολύ μεγάλη καριέρα. Παρ' όλα αυτά, είναι καταξιωμένος στη συνείδηση των φιλάθλων του Εθνικού ως ένας από τους μεγαλύτερους σε συνεισφορά αθλητές του σωματείου, έχοντας προς τιμήν του την ιαχή «*Αέρα, αέρα, Ρομπέρτο Καλκαντέρα*». Μάλιστα στους εορτασμούς των 100 χρόνων του Εθνικού, ο Καλκαντέρα βραβεύτηκε από τον Εθνικό στην εκδήλωση που έλαβε χώρα στο Δημοτικό Θέατρο Πειραιά.

Ο συμπαίκτης του στον Εθνικό, Χρήστος Αρβανίτης δήλωσε για τον Καλκαντέρα πως *«Ήταν πολύ καλός επιθετικός. Μπορούσε να σκοράρει με την ίδια ευκολία, με το κεφάλι ή τα δύο πόδια. Πετύχαινε γκολ με κάθε τρόπο και αυτό ήταν το τρομερό».*

## Παραπομπές


## Εξωτερικοί σύνδεσμοι

*Ο Ρομπέρτο Καλκαντέρα στα γραφεία του Εθνικού

Κατηγορία:Ουρουγουανοί ποδοσφαιριστές
Κατηγορία:Ποδοσφαιριστές Εθνικού Πειραιώς
Κατηγορία:Επιθετικοί ποδοσφαιριστές
Καράτσι

thumb|κέντρο της πόλης
thumb|Η αποβάθρα Κεμάρι
To **Καράτσι** είναι η πρωτεύουσα της επαρχίας Σιντ και η μεγαλύτερη πόλη στο Πακιστάν, πρώην πρωτεύουσα της χώρας, μέχρι το 1960. Βρίσκεται στην ακτή της Αραβικής Θάλασσας, ανατολικά του Περσικού Κόλπου και βορειοδυτικά του δέλτα του Ινδού ποταμού. Το Καράτσι έχει πληθυσμό 5.000.000 κατοίκους ενώ η μητροπολική περιοχή έχει περισσότερα από 23.000.000 κατοίκους. Σύμφωνα με εκτίμηση των Ηνωμένων Εθνών, οι κάτοικοι της πόλης το 2010 έφτασαν τους 13.125.000. Εντός των διοικητικών ορίων της πόλης κατοικούν 23,5 εκατομμύρια άνθρωποι, γεγονός που την καθιστούν τη δεύτερη μεγαλύτερη στο πλανήτη από αυτή τη σκοπιά, μετά τη Σαγκάη. Η μητροπολιτική της περιοχή είναι η 7η μεγαλύτερη στον κόσμο και είναι η μεγαλύτερη πόλη στον ισλαμικό κόσμο.

## Οικονομία και εκπαίδευση
Η μεγαλούπολη είναι το οικονομικό, βιομηχανικό και εμπορικό κέντρο, καθώς επίσης και ο μεγαλύτερος λιμένας της χώρας. Οι μεγαλύτερες εταιρίες του Πακιστάν, συμπεριλαμβανομένων των βιομηχανιών υφασμάτων, ναυτιλίας, αυτοκινήτων, διασκέδασης, μόδας, ανάπτυξης λογισμικού και ιατρικού εξοπλισμού και εκδοτικοί οίκοι έχουν την έδρα τους στην πόλη. Επίσης ή πόλη είναι έδρα σημαντικών ιδρυμάτων ανώτατης εκπαίδευσης στη νότια Ασία και τον μουσουλμανικό κόσμο. Ο πληθυσμός της πόλης αυξήθηκε δραματικά μετά την ανεξαρτητοποίηση του Πακιστάν, με την άφιξη εκατοντάδων χιλιάδων Μουσουλμάνων από την Ινδία. Η μετακίνηση της πρωτεύουσας από το Καράτσι στο Ισλαμαμπάντ έγινε ώστε να αναπτυχθεί πιο ισομερώς η χώρα, και όχι επικεντρωμένη στο Καράτσι.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Πακιστάν
Κατηγορία:Λιμένες του Πακιστάν
Κατηγορία:Πρώην εθνικές πρωτεύουσες
Ηλίας Μιζράχη

Ο **Ηλίας Μιζράχη** ήταν εβραίος Ραββίνος που ζούσε στη Κωνσταντινούπολη και πέθανε το 1520. Εκτός από τα υπομνήματά του σε έργα σχετικά με την Παλαιά Διαθήκη ασχολήθηκε επισταμένα και με μαθηματικά έργα αρχαίων Ελλήνων και ειδικά με έργα του Πτολεμαίου και του Ευκλείδη όπου και συνέγραψε βιβλίο περί άλγεβρας με τον τίτλο «*Μελεσέτ Χα Μισμπάρ*». Μέγάλο δε μέρος του βιβλίου αυτού μεταφράσθηκε και στη λατινική γλώσσα.

Μιζράχη
Πηνέλεως

Στην ελληνική μυθολογία ο **Πηνέλεως** (< *Πηνειός* + *λεώς* = λαός, δηλαδή «ο λαός της κοιλάδας του Πηνειού») ήταν γιος του Ιππάλμου και της Αστερόπης. Ο Πηνέλεως υπήρξε ένας από τους μνηστήρες της Ωραίας Ελένης, και έλαβε μέρος στην Αργοναυτική εκστρατεία καθώς και στον Τρωικό Πόλεμο ως αρχηγός του βοιωτικού εκστρατευτικού σώματος. Στον πόλεμο αυτό σκοτώθηκε, είτε από τον Πολυδάμαντα, είτε από τον Ευρύπυλο.

## Δείτε επίσης
* Ο αστεροειδής 13181 Πηνέλεως (13181 Peneleos), που ανήκει στην Τρωική Ομάδα και ανακαλύφθηκε το 1996, πήρε το όνομά του από τον μυθικό αυτό ήρωα.

## Πηγές
*  

Κατηγορία:Αργοναύτες
Κατηγορία:Τρωικός Πόλεμος
Κατηγορία:Μνηστήρες της Ωραίας Ελένης
Κατηγορία:Μυθικοί βασιλείς της Θήβας
Ντανιέλ Μπατίστα Λίμα

Ο **Ντανιέλ Μπατίστα Λίμα** (γενν. 9 Σεπτεμβρίου 1964) είναι παλαίμαχος διεθνής με την Ελλάδα ποδοσφαιριστής, γεννημένος στο Πράσινο Ακρωτήριο, ο οποίος αγωνιζόταν ως επιθετικός. Είχε την πορτογαλική υπηκοότητα και κατά τη διάρκεια της ποδοσφαιρικής του καριέρας απέκτησε διαδοχικά την ολλανδική και την ελληνική.

## Καριέρα
### Σε συλλογικό επίπεδο
Αγωνίστηκε για πρώτη φορά στην Ελλάδα με τα χρώματα του Εθνικού Πειραιώς και αγαπήθηκε από τους φιλάθλους για το εντυπωσιακό και εκρηκτικό στυλ παιχνιδιού του. Το 1989 τον απέκτησε η ΑΕΚ όπου ξεχώρισε για την υψηλή τεχνική του και με την οποία κατέκτησε ένα πρωτάθλημα (1991-1992). Με τη λήξη εκείνης της περιόδου μεταγράφηκε στον Ολυμπιακό στον οποίο αγωνίστηκε για 3 χρόνια. Το 1995 επέστρεψε στην ΑΕΚ έως το 1999, οπότε και έκλεισε την καριέρα του στον Άρη Θεσσαλονίκης.

#### Τέρματα ανά περίοδο

### Στην Εθνική Ελλάδας
Ο Ντανιέλ Μπατίστα με την απόκτηση της ελληνικής υπηκοότητας αποτέλεσε αμέσως μέλος της Εθνικής Ελλάδας. Στις 12 Οκτωβρίου 1994 αγωνίστηκε για πρώτη φορά με τα γαλανόλευκα χρώματα, συμμετέχοντας συνολικά σε 14 αγώνες και σκοράροντας 2 φορές. Είναι ο πρώτος ξένος (μη Έλληνας) ποδοσφαιριστής που φόρεσε τη φανέλα του ελληνικού αντιπροσωπευτικού συγκροτήματος.

## Τίτλοι
* 1 Πρωτάθλημα Ελλάδας: 1991-92 (ΑΕΚ)
* 2 Κύπελλα Ελλάδας: 1995-96 (ΑΕΚ), 1996-97 (ΑΕΚ)

## Προσωπική ζωή
Έχει αποκτήσει τέσσερα παιδιά: την Ελεάννα (γενν. 1987), την Νταμίσα (γενν. 1991), την Γιάρα (γενν. 1994) και τον Αλέξανδρο (γενν. 2013).

## Παραπομπές


## Εξωτερικοί σύνδεσμοι

* Η καριέρα του Ντανιέλ Μπατίστα στο national-football-teams
* Το προφίλ του Ντανιέλ Μπατίστα στο transfermarkt

Κατηγορία:Επιθετικοί ποδοσφαιριστές
Κατηγορία:Καποβερντιανοί ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Άρη Θεσσαλονίκης
Κατηγορία:Προπονητές ποδοσφαίρου Φωστήρα
Κατηγορία:Προπονητές ποδοσφαίρου Διαγόρα Ρόδου
Κατηγορία:Ξένοι ποδοσφαιριστές στην Ελλάδα
Κατηγορία:Πολιτογραφημένοι πολίτες της Ελλάδας
Κοννίδας

Στην ελληνική μυθολογία ο **Κοννίδας** ήταν Τροιζήνιος παιδαγωγός του Θησέα, στην αυλή του βασιλιά Πιτθέως (Πλουτάρχου *«Θησεύς»* 4).

Οι αρχαίοι Αθηναίοι δεν παρέλειπαν να θυσιάσουν στον Κοννίδα κάθε χρόνο, κατά την παραμονή της εορτής των Θησείων.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 541

Κοννιδας
Κοννιδας
Αντιλίβανος

Ο **Αντιλίβανος** (αραβ. جبال لبنان الشرقية) είναι οροσειρά που εκτείνεται κυρίως στον Λίβανο, αλλά και στη Συρία και το Ισραήλ. Είναι παράλληλη στην Οροσειρά του Λιβάνου και βρίσκεται στα ανατολικά της.

Το μήκος της οροσειράς είναι περίπου 150 χλμ. Οι υψηλότερες κορυφές της είναι το όρος Ερμών (Jabalu sh-Shaykh, στην αραβική جبل الشيخ) με υψόμετρο 2.814 μέτρα, που είναι και η νοτιότερη κορυφή της οροσειράς, και το Ta'a Musa με υψόμετρο 2.669 μέτρα.

Το σύνορο μεταξύ της Συρίας και του Λιβάνου ορίζεται κατά μεγάλο μέρος του από την κορυφογραμμή της οροσειράς. Στον βορρά, ο Αντιλίβανος εκτείνεται μέχρι το γεωγραφικό πλάτος της συριακής πόλης Χομς. Στα δυτικά της οροσειράς βρίσκεται η Κοιλάδα Μπεκάα, που τη διαχωρίζει από την οροσειρά του Λιβάνου. Προς τα ανατολικά, στη Συρία, υπάρχει η Κοιλάδα Χελμπούν, μέσα στην οποία είναι κτισμένη η Δαμασκός.

Κατηγορία:Οροσειρές του Λιβάνου
Κατηγορία:Οροσειρές της Συρίας
Κατηγορία:Οροσειρές του Ισραήλ
Εδουάρδος Λίσα

Ο **Εδουάρδος Λίσα** είναι Αργεντινός πρώην ποδοσφαιριστής.
## Καριέρα
Αγωνιζόταν στη θέση του τερματοφύλακα.Πρώτα έπαιξε στην Ατλάντα και μετά στην Κομονικασιόνες όταν το τον έφερε στην Ελλάδα ο ΠΑΣ Γιάννινα μαζί με άλλους 5 Αργεντινούς φιλοδοξώντας να φτιάξει μια ισχυρή ομάδα.

Έφτασε στην Ελλάδα στις 21/6/1972 και λίγες ώρες αργότερα αγωνίστηκε σε φιλικό αγώνα με τον Παναθηναϊκό στη Λεωφόρο κατά τον οποίο συνέβησαν επεισόδια μεταξύ των ποδοσφαιριστών και ο Βασίλης Κωνσταντίνου του έσπασε το χέρι αφήνοντάς τον εκτός αγωνιστικών χώρων για δυόμισι μήνες.

Ξεχώριζε για την αυτοπεποίθησή του και για την ψυχραιμία καθώς συνήθιζε να βγαίνει έως το κέντρο και να παρακολουθεί τον αγώνα καθισμένος στις φτέρνες. Φορούσε το χαρακτηριστικό καπελάκι του και με την ηρεμία που τον διέκρινε βοηθούσε τους συμπαίχτες του να αγωνιστούν χωρίς το φόβο της άμυνας. Θεωρείται από τους κορυφαίους τερματοφύλακες που φόρεσαν τη φανέλα του ΠΑΣ. Η συμβολή του ήταν σημαντικότατη για να υπάρξει ο Άγιαξ της Ηπείρου. Αγωνίστηκε στον ΠΑΣ έως 1979.

Αγωνίστηκε 207 φορές με την φανέλα του ΠΑΣ (38,38,27,29,23,31,21). Στην αρχή είχε σερί εμφανίσεων.Έφτασε στις 89 συνεχόμενες συμμετοχές.Το σερί σταμάτησε αφού ο ΠΑΣ κατέβασε την αναπληρωματική ενδεκάδα για να διαμαρτυρηθεί.

Μετά τον ΠΑΣ έπαιξε ξανά στην Κομονικασιόνες.

Για να αγωνιστεί στον ΠΑΣ Γιάννινα απέκτησε την ελληνική υπηκοότητα και διαθέτει ελληνικό διαβατήριο.

Σήμερα ζει στην Αργεντινή και έχει επιχείρηση με ταξί.Επίσης έχει 3 παιδιά.

## Πηγές


*

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Π.Α.Σ. Γιάννινα
Κατηγορία:Τερματοφύλακες ποδοσφαιριστές
Κατηγορία:Ξένοι ποδοσφαιριστές στην Ελλάδα
Εκκλησία Hillsong

μικρογραφία|170px|Το λογότυπο της Εκκλησίας Hillsong
Η **Εκκλησία Hillsοng** (αγγλ. *Hillsong Church*, πρώην *Hills Christian Life Centre*) είναι μια πεντηκοστιανή χριστιανική εκκλησία (συγκαταλέγεται στις λεγόμενες "megachurches"), που συνδέεται με τις Συνάξεις του Θεού και είναι μέλος των Αυστραλιανών Χριστιανικών Εκκλησιών. Ποιμένας της είναι ο Μπράιαν Χιούστον.
μικρογραφία|250px|αριστερά|Η Εκκλησία Hillsong στο Σίδνεϋ

Το κέντρο της είναι στην πανεπιστημιούπολη Hills, κοντά στο Κάστρο Hill, βορειοανατολικά του Σίδνεϋ στην Αυστραλία. Επίσης υπάρχει και μια συνάθροιση στο κέντρο του Σίδνεϋ. Άλλες εκκλησίες Hillsong βρίσκονται στο Λονδίνο, το Παρίσι, και το Κίεβο. Από τον Μάρτιο του 2007, τρεις φορές κάθε μήνα, στη Μόσχα, διοργανώνονται «Hillsong nights» με τη συνδρομή της εκκλησίας του Κιέβου. Στο Βερολίνο προετοιμάζεται η ίδρυση μιας εκκλησίας με την συνεργασία μιας ομάδας Γερμανών χριστιανών.

Μόνο στην κεντρική Εκκλησία Hillsong στην Αυστραλία υπολογίζεται πως κάθε Κυριακή οι προσερχόμενοι πιστοί ξεπερνούν τις 20.000.

Η Εκκλησία Hillsong είναι πολύ γνωστή για τις «Conferences» που διοργανώνει τρεις φορές τον χρόνο και λαμβάνουν μέρος δεκάδες χιλιάδες άνθρωποι, καθώς και για τους ύμνους της που κυκλοφορούν σε εκατοντάδες χιλιάδες αντίτυπα, έχουν μεταφραστεί σε πολλές γλώσσες και χρησιμοποιούνται από το μεγαλύτερο φάσμα του χριστιανικού κόσμου.

Στις 17 Ιουλίου 2006 ένας από τους «υπεύθυνους λατρείας» της Εκκλησίας Hillsong, ο Ρούμπεν Μόργκαν έδωσε μια λατρευτική συναυλία στην αίθουσα της Αποστολικής Εκκλησίας του Χριστού Αθηνών, όπου παραβρέθηκαν χριστιανοί όλων των «αποχρώσεων».

## Παραπομπές


## Βλέπε επίσης
* Πεντηκοστιανισμός

Κατηγορία:Εκκλησίες της Πεντηκοστής
Οργανισμός Εργατικής Κατοικίας

Ο Οργανισμός Εργατικής Κατοικίας (ΟΕΚ) ήταν ο κύριος φορέας κοινωνικής κατοικίας στην Ελλάδα. Ως Νομικό Πρόσωπο Δημοσίου Δικαίου (ΝΠΔΔ) εποπτευόταν από το Υπουργείο Εργασίας και Κοινωνικής Ασφάλισης.  Αποτελούσε το κύριο όργανο άσκησης κοινωνικής στεγαστικής πολιτικής και ταυτόχρονα τον μεγαλύτερο κατασκευαστικό φορέα κατοικίας, αφού οι οικισμοί οργανωμένης δόμησης που σχεδίαζε και οικοδομούσε σε όλη την ελληνική επικράτεια αντιπροσώπευαν το 96% περίπου της συνολικής ετήσιας οικοδομικής δραστηριότητας του δημόσιου τομέα.

Οι πόροι του προήρχοντο από τις εισφορές των ίδιων των εργαζομένων (1% επί των αποδοχών τους) και των εργοδοτών τους (0,75%). Πάνω 363.000 οικογένειες βοηθήθηκαν για να βρουν κατοικία, σε 56.000 παραχωρήθηκε έτοιμη κατοικία, σε 184.000 δόθηκε στεγαστικό δάνειο ή ανέγερσης κατοικίας και 123.000 έλαβαν δάνειο επισκευής.

Το Διοικητικό Συμβούλιο του ΟΕΚ αποτελούταν από 15 Μέλη. Πρόεδρος του Συμβουλίου ήταν ο Πρόεδρος του ΟΕΚ. Στο Συμβούλιο μετείχαν εκπρόσωποι από το Ελληνικό Κράτος (Υπουργείο Απασχόλησης και ΥΠΕΧΩΔΕ), Εκπρόσωποι Μισθωτών, Εργοδοτών, ΚΕΔΚΕ, καθώς και αιρετοί εκπρόσωποι των υπαλλήλων του ΟΕΚ.

Βασικά στεγαστικά προγράμματα ήταν α) το πρόγραμμα έτοιμης κατοικίας, β) το πρόγραμμα επιδοτούμενου επιτοκίου γ) το ειδικό στεγαστικό, δ) η επιδότηση ενοικίου κ.α.

## Κατάργηση

Οι Οργανισμοί Εργατικής Κατοικίας και Εργατικής Εστίας καταργήθηκαν το 2012, ως Ν.Π.Δ.Δ. μετά από συνεχή κοινωνική δράση 70 και πλέον ετών, βάσει των άρθρων 1§6 και 2§1 του ν. 4046/12, σε εκτέλεση των ρυθμίσεων του Κεφαλαίου Ε΄ «Διαρθρωτικές Μεταρρυθμίσεις», παράγραφος 29 του Μνημονίου Οικονομικής και Χρηματοπιστωτικής Πολιτικής και του Κεφαλαίου 4 «Διαρθρωτικές Μεταρρυθμίσεις για την Ενίσχυση της Ανάπτυξης» παράγραφος 4.1 «Διασφάλιση της ταχείας προσαρμογής της αγοράς εργασίας και ενίσχυση των θεσμών της αγοράς εργασίας» του Μνημονίου Συνεννόησης στις Συγκεκριμένες Προϋποθέσεις Οικονομικής Πολιτικής, τα σχέδια των οποίων εγκρίθηκαν κατά την παρ. 2 του άρθρου 1 και προσαρτήθηκαν, ως παράρτημα στο N.4046/212.

Ο ΟΑΕΔ με το Ν.4144/2013 (ΦΕΚ 88Α/18-4-2013) κατέστη καθολικός διάδοχος των καταργηθέντων φορέων Οργανισμού Εργατικής Κατοικίας (ΟΕΚ)–Οργανισμού Εργατικής Εστίας (ΟΕΕ). 

## Παραπομπές


Κατηγορία:Κυβερνητικές υπηρεσίες
Κατηγορία:Υπουργείο Εργασίας και Κοινωνικής Ασφάλισης (Ελλάδα)
Πάροικοι

Οι **Πάροικοι** ήταν χριστιανικό pop/rock μουσικό συγκρότημα στην Ελλάδα.

Το συγκρότημα ξεκίνησε επίσημα το 1979, και όλα τα μέλη τους προέρχονταν από Ευαγγελικές εκκλησίες της Θεσσαλονίκης. Κυκλοφόρησαν συνολικά 4 άλμπουμ.

## Δισκογραφία

***Πάροικοι**, 1980 (γνωστό και ως ο μπλέ δίσκος) ήταν το πρώτο άλμπουμ του συγκροτήματος. Ξεχώρισε γιατί ήταν το πρώτο άλμπουμ από ελληνικό χριστιανικό συγκρότημα, και πραγματοποιήθηκε μέσα σε 18 συνεχόμενες ώρες στούντιο.
***Λευκή Φωνή**, 1984 Η "Λευκή Φωνή", σύμφωνα με τον Ανέστη Πεταλίδη, ντράμερ των Παροίκων, *ξεχωρίζει γιατί έγινε πέτρα σκανδάλου στους εκκλησιαστικούς κύκλους. Ελάχιστες εκκλησίες δέχονται να την προωθήσουν μέσα από τα βιβλιοπωλεία τους και πλέον φημολογείται ότι οι Πάροικοι έχουν ξεπεράσει τα όρια. Η δουλειά αυτή έγινε μόνο από τρεις Πάροικους. Τον Κωστή Παπάζογλου, τον Κώστα Νικολάου και εμένα. Ένας καθαρά rock ήχος που ξάφνιασε.*
***Μαζί**, 1987 Το "Μαζί" ήταν δουλειά διαφορετική από τις δύο προηγούμενες των Πάροικων και πάλι "τάραξε" κάποια νερά με το πάντρεμα της rock, της κλασσικής και της ελληνικής μουσικής που επιχείρησε. Ήταν μια απάντηση σ' όσους βιάστηκαν να τοποθετήσουν τους Πάροικους στο χώρο της "κοσμικής" rock, αλλά επίσης και σε όσους έγιναν "ροκάδες" αποκλείοντας από τ' ακούσματα τους κάθε άλλο είδος μουσικής, εξ' αιτίας της "Λευκής Φωνής".
***Παρ' τη μικρή μου θέληση**, 1996 Σύμφωνα με τον Ανέστη Πεταλίδη, : *Η τέταρτη δουλειά με τίτλο "Παρ' τη μικρή μου θέληση" ξεχωρίζει γιατί πλέον είναι αρκετά ώριμη και στη σύνθεση και στην ενορχήστρωση καθώς και στο στίχο. Δηλώνει πως από δω και πέρα οι Πάροικοι όταν έχουν να πουν κάτι θα το λένε. Αυτή η δουλειά είναι ένα καλό θεμέλιο για περισσότερες αναμνήσεις και ψηλότερες κορυφές.*
***Με μύριους τρόπους** (Συλλογή), 2004 Το *Με μύριους τρόπους* ήταν η συλλογή που κυκλοφόρησε το 2004 η δισκογραφική Logosmusic με αφορμή τα 25 χρόνια απο την ίδρυση των Πάροικων. Περιλάμβανε όλη την δισκογραφία των Πάροικων καθώς και πλούσιο οπτικοακουστικό υλικό (συνολικά 4 CD και 1 DVD).

## Παραπομπές


  
Κατηγορία:Χριστιανικά συγκροτήματα
Κατηγορία:Ελληνικά pop rock συγκροτήματα
Κατηγορία:Ελληνικά μουσικά συγκροτήματα
Μαλλί της γριάς

[thumb|right|250px|Παρασκευή μαλλιού της γριάς σε μηχανή [Φυγοκέντριση|φυγοκέντρισης]]
Το **μαλλί της γριάς** είναι ένα προϊόν το οποίο αποτελείται από νήματα ζάχαρης και το οποίο διατίθεται από πλανόδιους πωλητές. Κύριο χαρακτηριστικό του είναι ο μεγάλος όγκος του. Ως προϊόν απευθύνεται κυρίως σε μικρά παιδιά. Έχει γλυκιά γεύση και όταν κάποιος το τρώει, όπου ακουμπήσει, κολλάει από τη ζάχαρη.

Παραδοσιακά, το μαλλί της γριάς είναι ένα από τα προϊόντα που πωλούνταν στα πανηγύρια ανά την Ελλάδα. Πωλείται επίσης και σε μόνιμη βάση, κυρίως το καλοκαίρι, σε τοποθεσίες όπου κάτοικοι και επισκέπτες κάνουν περίπατο κατά τον ελεύθερο χρόνο τους, όπως στις παραλίες της Θεσσαλονίκης ή της Λεμεσού στην Κύπρο.

## Παρασκευή
Παρασκευάζεται από ζάχαρη, η οποία λιώνεται σε ειδικό δοχείο και με φυγοκέντριση δημιουργούνται νήματα τα οποία τυλίγονται γύρω από ένα καλαμάκι. Ποσότητα 5-6 γραμμαρίων κρυσταλλικής ζάχαρης θερμαίνονται ως το σημείο τήξεως στους 150οC και κατόπιν με φυγοκέντριση απομακρύνονται από το κέντρο της συσκευής μέσα από μικρές τρύπες που έχει το περιστρεφόμενο δοχείο. Κατά την απομάκρυνση δημιουργούνται ίνες, οι οποίες πλέκονται γύρω από το καλαμάκι.

Το μαλλί της γριάς συνήθως έχει λευκό χρώμα, το οποίο προκύπτει από τη φυγοκεντρισμένη ζάχαρη, αν και σήμερα κυκλοφορούν τεχνητά βαμμένα προϊόντα, καθώς και προϊόντα με τεχνητές γεύσεις, όπως βανίλια ή σμέουρο.

## Ιστορία
Σύμφωνα με αρκετές πηγές, μαλλί της γριάς παρασκευαζόταν στην Ευρώπη κατά τον 19ο αιώνα. Εκείνα τα χρόνια, η κρυσταλλική ζάχαρη ήταν πολύ ακριβή και η παρασκευή του προϊόντος αυτού απαιτούσε πολλές ώρες εργασίας, με αποτέλεσμα το μαλλί της γριάς να μην είναι εύκολα διαθέσιμο. Κάποιες πηγές αναφέρουν ότι το προϊόν υπήρχε στην Ιταλία από τον 15ο αιώνα.

Η πρώτη καταγεγραμμένη παρασκευή μαλλιού της γριάς από μηχανή ήταν στο Νάσβιλ του Τενεσί των Ηνωμένων Πολιτειών το 1897 από έναν οδοντίατρο, τον Γουίλιαμ Μόρισον, και έναν ζαχαροπλάστη, τον Τζον Γουόρτον, οι οποίοι δημιούργησαν τη μηχανή παρασκευής του. Επτά χρόνια αργότερα, οι δυο τους έκαναν γνωστή αυτήν τους την εφεύρεση στο ευρύ κοινό σε ένα πανηγύρι στο Σαιντ Λούις.

## Εξέλιξη
Τα τελευταία χρόνια, κυκλοφορούν στο εμπόριο τυποποιημένα προϊόντα τύπου "μαλλί της γριάς", ενώ παρασκευάζονται και διάφορα προϊόντα με πρόσθετη γεύση μαλλιού της γριάς, όπως παγωτά ή τσιγάρα. Στις Ηνωμένες Πολιτείες, η 7η Δεκεμβρίου έχει θεσπιστεί ως εθνική μέρα μαλλιού της γριάς.

## Παραπομπές

## Εξωτερικοί σύνδεσμοι
* Πώς γίνεται το «μαλλί της γριάς»;

Κατηγορία:Γλυκά
Κατηγορία:Ζαχαρώδη παρασκευάσματα
Βανέσα Χέσλερ

Η **Βανέσα Χέσλερ** (*Vanessa Hessler*, 21 Ιανουαρίου 1988) είναι Ιταλίδα ηθοποιός και φωτομοντέλο. Ξεκίνησε την καριέρα της στο μόντελινγκ σε ηλικία 15 ετών και έχει εμφανιστεί σε αναρίθμητες φωτογραφίσεις κυρίως σε Γερμανία και Ιταλία.

## Βιογραφία - Σταδιοδρομία
Η Βανέσα γεννήθηκε στην Ρώμη στις 21 Ιανουαρίου 1988 από μητέρα Ιταλίδα και πατέρα Αμερικανό. Έζησε στη Ρώμη μέχρι τα 8 της χρόνια και μετά μετακόμισε στην Ουάσιγκτον όπου ο πατέρας της εργάζονταν σαν ανταποκριτής σε Ιταλικές εφημερίδες. Επέστρεψε στην Ιταλία το 2002 και άρχισε να εργάζεται σαν μοντέλο. Ακολούθησαν εμφανίσεις σε επιδείξεις μόδας, περιοδικά, διαφημίσεις και στην τηλεόραση. Έγινε γνωστή στο ευρύ κοινό χάρη στη διαφήμιση της «*Alice*», μιας εταιρείας παροχής υπηρεσιών ευρυζωνικού ίντερνετ, θυγατρικής της Telecom Italia.

To 2005 έκανε την πρώτη της εμφάνιση στον κινηματογράφο με την κωμωδία *[[Natale a Miami]]*. Η επόμενη ταινία της είναι το *[[Astérix aux Jeux Olympiques]]* (2008) όπου θα υποδυθεί το ρόλο της πριγκίπισσας Ειρήνης, δίπλα στους Ζεράρ Ντεπαρντιέ, Κλοβίς Κορνιγιάκ και Αλέν Ντελόν.

Αυτή την εποχή ζει ανάμεσα σε Ρώμη και Ουάσιγκτον και είναι το κεντρικό πρόσωπο στις διαφημιστικές καμπάνιες εταιρειών όπως Baby Star, Nara Camicie και Gilli. Στο παρελθόν είχε εμφανιστεί στις καμπάνιες εταιρειών όπως οι Calvin Klein, Giorgio Armani, L'Oréal και Ferrero.Η Βανέσα Χέλσερ πρωταγωνίστησε το 2011 ως Ορορα στην ταινια Cenerentola.

## Παραπομπές


## Εξωτερικοί σύνδεσμοι

* Η Βανέσα στην IMDb
* Επίσημη Ιστοσελίδα 

Κατηγορία:Ιταλίδες ηθοποιοί κινηματογράφου
Κατηγορία:Φωτομοντέλα
Παγκόσμια Λίγκα Υδατοσφαίρισης

Η **Παγκόσμια Λίγκα Υδατοσφαίρισης** (αγγλικά: *Water Polo World League*) ήταν μία ετήσια διοργάνωση μεταξύ εθνικών ομάδων υδατοσφαίρισης, υπό την αιγίδα της Διεθνούς Ομοσπονδίας Κολύμβησης (FINA). Η πρώτη διοργάνωση για τις ανδρικές ομάδες πραγματοποιήθηκε το 2002, ενώ για τις γυναικείες ομάδες το 2004. Τον Οκτώβριο του 2022 η Διεθνής Ομοσπονδία ανακοίνωσε ότι από το 2023 η Παγκόσμια Λίγκα καταργείται ως αυτόνομη διοργάνωση και ενσωματώνεται στο Παγκόσμιο κύπελλο υδατοσφαίρισης ανδρών και γυναικών αντίστοιχα, το οποίο θα λάβει καινούρια μορφή.

## Το ιστορικό της διοργάνωσης
Η πρώτη Παγκόσμια Λίγκα διεξήχθη στην Πάτρα από τις 28 Ιουνίου μέχρι τις 4 Αυγούστου 2002, και στην οποία συμμετείχαν μόνο ανδρικές ομάδες. Η Εθνική Ελλάδας κατέλαβε την 4η θέση, χάνοντας στο μικρό τελικό από την Ουγγαρία, με 13–6.
Το Χρυσό μετάλλιο στους άνδρες στην πρώτη Παγκόσμια Λίγκα κατέκτησε η Ρωσία, κερδίζοντας την Ισπανία με 10–8.
Πολυνίκης του θεσμού είναι η Εθνική Σερβίας με 10 κατακτήσεις σε 20 διοργανώσεις.

Η πρώτη διοργάνωση γυναικείων ομάδων διεξήχθη στο Λονγκ Μπιτς των ΗΠΑ από τις 23 Ιουνίου μέχρι τις 27 Ιουνίου 2004 με νικήτρια την εθνική ομάδα των ΗΠΑ, η οποία στον τελικό κέρδισε την εθνική Ουγγαρίας με  12–10. Η Εθνική Ελλάδας ήρθε 3η στον όμιλό της, αγωνίστηκε για τις θέσεις 1-8, και τελικά κατέλαβε την 6η θέση.
Πολυνίκης του θεσμού είναι η ομάδα των ΗΠΑ με 14 κατακτήσεις σε 18 διοργανώσεις.

## Μετάλλια και 4η θέση στη Λίγκα Ανδρών

### Πίνακας μεταλλίων Ανδρών

## Μετάλλια και 4η θέση στη Λίγκα Γυναικών

### Πίνακας μεταλλίων Γυναικών

## Παραπoμπές


## Εξωτερικοί σύνδεσμοι - Πηγές
*  www.fina.org
* Υδατοσφαίριση - Μετάλλια και Στατιστικά (έως 2019) - Παγκόσμια Λίγκα Ανδρών: σελ. 40 - Παγκόσμια Λίγκα Γυναικών: σελ. 76 resources.fina.org 
* Παγκόσμια Λίγκα Γυναικών: Αγώνες - Στατιστικά (έως 2019) koe.org.gr 
*  sports123.com
*  sports123.com
* Από το Λογκ Μπιτς, στην Αθήνα και το ΟΑΚΑ (Αναδρομή στην Παγκόσμια Λίγκα Γυναικών έως το 2019) koe.org.gr 
* Παγκόσμια Λίγκα Ανδρών - Γυναικών: Όλες οι διοργανώσεις www.todor66.com 

Παγκοσμια Λιγκα
Παγκοσμια Λιγκα
Παγκοσμια Λιγκα
Παγκοσμια Λιγκα
Παγκοσμια Λιγκα
Εθνόσημο του Μπουρούντι

250px|right
Το **Εθνόσημο του [[Μπουρούντι]]**, που υιοθετήθηκε το 1966, αποτελείται από έναν θυρεό, ο οποίος περιβάλλεται από τρία πολεμικά δόρατα. Πάνω στο θυρεό βρίσκεται το εθνικό ρητό της χώρας, όπως επίσης και το κεφάλι ενός λιονταριού. Πίσω από το θυρεό υπάρχουν τρία διασταυρούμενα παραδοσιακά δόρατα της Αφρικής. Κάτω από το θυρεό υπάρχει το εθνικό ρητό της χώρας σε περγαμηνή: *Unité, Travail, Progrès* (στα γαλλικά, *Ενότητα, Δουλειά, Πρόοδος*). 

## Παραπομπές


## Εξωτερικοί σύνδεσμοι
* 

Κατηγορία:Εθνικά σύμβολα του Μπουρούντι
Μπουρουντι
Σημαία του Μπουρούντι

[right|thumb|188px|[Αρχείο:FIAV 111000.svg|20px Λόγος σημαίας: 3:5]]
Η **εθνική [[σημαία]]** **του [[Μπουρούντι]]** υιοθετήθηκε στις 28 Μαρτίου του 1967. Το πράσινο χρώμα στη σημαία συμβολίζει την ελπίδα, το λευκό την αγνότητα και το κόκκινο αντιπροσωπεύει τον αγώνα για την ανεξαρτησία. Το μέρος της σημαίας που διαιρεί το φόντο σε 4 περιοχές είναι λευκό. Από τις 4 περιοχές, οι 2 είναι πράσινες και οι άλλες δύο έχουν χρώμα κόκκινο. Στο κέντρο βρίσκεται ένας κύκλος, ο οποίος περιέχει τρία αστέρια, συμβολικά των τριών σημαντικότερων εθνοτικών ομάδων στη χώρα, δηλαδή τους Χούτου, τους Τούα και τους Τούτσι. Επίσης, τα αστέρια συμβολίζουν και τα στοιχεία του εθνικού ρητού: ενότητα, εργασία και πρόοδος. Ο λόγος της σημαίας ήταν 2:3 ως τις 27 Σεπτεμβρίου του 1982.

## Πρώην σημαίες


File:Flag of Burundi (1962–1966).svg|Σημαία από 1η Ιουλίου του 1962 ως 28 Νοεμβρίου 1966
File:Flag of Burundi (1966).svg|Σημαία σε χρήση την περίοδο 28 Νοεμβρίου-29 Νοεμβρίου 1966
File:Flag of Burundi (1966–1967).svg|Σημαία από τις 29 Νοεμβρίου 1966 ως τις 28 Μαρτίου 1967
File:Flag of Burundi (1967–1982).svg|Σημαία από τις 28 Μαρτίου 1967 ως τις 27 Σεπτεμβρίου 1982


## Εξωτερικοί σύνδεσμοι
* Πληροφορίες για τη σημαία του Μπουρούντι- "Σημαίες του Κόσμου".

Μπουρουντι
Κατηγορία:Εθνικά σύμβολα του Μπουρούντι